Diari Oficial de la Generalitat Valenciana


Sumari del DOGV 6349, del 07-09-2010 (2010/9076)

Notificació de la sentència dictada en el judici ordinari número 306/2009.
--------------------------------------------------------------------------

### Dades del document

Número de DOGV
:   6349

Data del DOGV
:   07-09-2010

Secció del DOGV
:   IV. ADMINISTRACIÓ DE JUSTÍCIA

Número del document
:   2010/9076


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el judici ordinari número 306/2009. [2010/9076]  
Judici ordinari 000306/2009   
Demandant: Gama Decoración y Pintura, SL.  
Procuradora: María Rosa Calvo Barber.  
Demandada: Esmerada Mediterránea, SL.   
Marta Donet Casal, secretària del Jutjat de Primera Instància número 19 de València, faig saber: que en aquest Jutjat se segueix el procediment de judici ordinari 00142/2009, a instàncies de Gama Decoración y Pintura, SL, contra Esmerada Mediterránea, SL.   
En el judici a què es fa referència s'ha dictat la resolució que té el text que, literalment, és com segueix:   
«Sentència número 71  
València, 14 d'abril de 2010.  
José María Illán Fernández, magistrat jutge del Jutjat de Primera Instància número 19 de València, he vist aquestes actuacions de judici ordinari, tramitades en aquest Jutjat amb el número 306/2009, a instàncies de la mercantil Gama Decoración y Pintura, SL, representada per la procuradora María Rosa Calvo Barber i defensada per l'advocat Víctor Escudero Larriba, contra la mercantil Esmerada Mediterránea, SL, declarada en rebel·lia processal, exercint l'acció de reclamació d'una quantitat.   
Dispositiva  
Dispose estimar la demanda formulada per la mercantil Gama Decoración y Pintura, SL, i que la mercantil demandada, Esmerada Mediterránea, SL, abone a la part actora la quantitat de dèsset mil dos-cents setanta-dos euros i noranta-dos cèntims d'euro (17.272,92 euros), més els interessos legals des de la interposició de la demanda incrementats en dos punts des de la sentència.   
Pertoca la condemna a costes a la part demandada.   
Notifiqueu aquesta resolució a les parts, i feu-los saber que no és ferma, i que s'hi pot interposar un recurs d'apel·lació dins del termini de cinc dies, que cal preparar davant d'aquest Jutjat, i de què coneixerà l'Audiència Provincial de València. No s'admetrà a tràmit cap recurs que no tinga el dipòsit constituït.   
Informació sobre el dipòsit per a recórrer:   
De conformitat amb la disposició addicional 15a de la Llei Orgànica del Poder Judicial, perquè el recurs d'apel·lació contra aquesta resolució siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat.  
Haurà de constituir el dipòsit mitjançant l'ingrés de la quantitat indicada en el banc Banesto, en el compte corresponent a aquest expedient (JJJJ OOOO CC EEEE AA), indicant en el camp «Concepte» el codi «02 civil-apel·lació» i la data de la resolució objecte de recurs amb el format dd/mm/aaaa.   
En el cas que realitze l'ingrés mitjançant una transferència bancària, després d'emplenar el codi de compte corrent (CCC, 20 dígits), indicarà, en el camp «Concepte», el número de compte, el codi i la data en la forma exposada en el paràgraf anterior.   
En cap cas serà admesa una consignació per un import diferent de l'indicat. En el cas que haja de realitzar més pagaments en el mateix compte, haurà d'efectuar un ingrés per cada concepte, fins i tot si pertanyen a altres recursos de la mateixa classe o diferent.   
Estan exceptuats de l'obligació de constituir el dipòsit els qui tinguen reconegut el dret a litigar gratuïtament, el Ministeri Fiscal, l'Estat, les comunitats autònomes, les entitats locals i els organismes autònoms dependents dels tres anteriors.   
Aquesta és la meua sentència, que pronuncie, mane i firme. De tot això que s'ha dit, Marta Donet Casal, com a secretària judicial, en done fe».   
La sentència anterior va ser llegida i publicada pel magistrat jutge que la va dictar mentre celebrava audiència pública en aquest Jutjat de Primera Instància número 19 de la ciutat de València, en el dia de la data. De tot això que s'ha dit, Marta Donet Casal, com a secretària judicial, en done fe.   
I perquè valga de notificació de forma deguda, amb l'advertiment dels recursos indicats en la resolució esmentada a la part demandada, que està en parador ignorat, Esmerada Mediterránea, SL, de conformitat amb el que disposa l'article 164 de la Llei d'Enjudiciament Civil, expedisc aquest edicte.  
València, 15 de juny de 2010.- La secretària judicial: Marta Donet Casal.